Ta arvab, et suurem hulk edukaid inimesi tuleb kunagi Eestisse tagasi. "Oma teadmisi saab realiseerida ka Eestis. Nii mõnelgi juhul on siin oma eelised. Sõltub muidugi erialast ja tulevikunägemusest. Kui oled ambitsioonikas, siis ega paljudes valdkondades polegi Eestis tippu, kuhu pürgida ja peadki välismaal ennast teostama," räägib ta. Oma tulevikku peab Tomberg kindlasti Eestiga seotuks, see aga ei tähendavat sugugi, et ta igavesti siin elama  peaks. "Distants ei tähenda praegu enam suurt midagi ja kolimine mõnda teise Euroopa riiki või USAsse ei vähendaks minu seotust Eestiga." Näiteks tahab ta minna USAsse magistriõppesse ning lähiaastail võivat kolida Londonisse, Barcelonasse või Lissaboni.